| เขตการปกครองของประเทศญี่ปุ่น |
| --- |
| 
ระดับจังหวัด |
| จังหวัด 都道府県 *โทโดฟูเก็ง* |
| 
ระดับกิ่งจังหวัด |
| * กิ่งจังหวัด 支庁 *ชิโช*

---

* อำเภอ 郡 *กุง*
 |
| ระดับเทศบาล |
| * นครใหญ่ที่ตั้งโดยข้อบัญญัติรัฐบาล 政令指定都市 *เซเรชิเตโตชิ*

---

* นครศูนย์กลาง 中核市 *ชูกากุชิ*

---

* นครพิเศษ 特例市 *โทกุเรชิ*

---

* นคร 市 *ชิ*

---

* เขตพิเศษ (โตเกียว) 特別区 *โทกุเบ็ตสึกุ*

---

* เมือง 町 *โช*, *มาจิ*

---

* หมู่บ้าน 村 *ซง*, *มูระ*
 |
| 
ระดับต่ำกว่าเทศบาล |
| * เขต 区 *กุ*
 |
| * ด
* ค
* ก
 |

การบริหารราชการของประเทศญี่ปุ่นโดยพื้นฐานแบ่งออกเป็นสามระดับ ได้แก่ ระดับชาติ ระดับจังหวัด และระดับเทศบาล ภายใต้การปกครองระดับชาติประกอบไปด้วยเขตการปกครองระดับจังหวัดจำนวน 47 แห่ง โดยมี 6 จังหวัดที่แบ่งออกเป็นกิ่งจังหวัดเพื่อประโยชน์ในการบริหารพื้นที่ขนาดใหญ่และหมู่เกาะที่ห่างไกล ส่วนระดับเทศบาล (นคร เมือง และหมู่บ้าน) เป็นการปกครองระดับล่างสุด นครที่มีประชากรมากที่สุด 20 อันดับแรกที่อยู่นอกมหานครโตเกียว เรียกว่า นครที่แต่งตั้งโดยข้อบัญญัติรัฐบาล ซึ่งจะแบ่งการปกครองย่อยออกเป็นเขต

เขตการปกครองระดับจังหวัด
------------------------

บทความหลัก: จังหวัดของประเทศญี่ปุ่น
47 จังหวัดของประเทศญี่ปุ่น
ระดับชั้นบนสุดของการแบ่งเขตการปกครอง คือ จังหวัด มีทั้งหมด 47 จังหวัด แบ่งเป็น จังหวัดธรรมดา (ญี่ปุ่น: 県; โรมาจิ: *ken*; ทับศัพท์: เค็ง) 43 จังหวัด, จังหวัดนคร (ญี่ปุ่น: 府; โรมาจิ: *fu*; ทับศัพท์: ฟุ) 2 จังหวัด ได้แก่ จังหวัดโอซากะ และจังหวัดเกียวโต, มณฑล (ญี่ปุ่น: 道; โรมาจิ: *dō*; ทับศัพท์: โด) 1 จังหวัด ได้แก่ จังหวัดฮกไกโด, และมหานคร (ญี่ปุ่น: 都; โรมาจิ: *to*; ทับศัพท์: โทะ) 1 จังหวัด ได้แก่ โตเกียว ซึ่งแม้ว่าชื่อเรียกจะแตกต่างกัน แต่มีอำนาจหน้าที่เหมือนกัน

### *เค็ง*

"**จังหวัด**" (ญี่ปุ่น: 県; โรมาจิ: *ken*; ทับศัพท์: เค็ง) เป็นเขตการปกครองระดับจังหวัดที่มีมากที่สุด มีทั้งหมด 43 จังหวัด

### *โทะ*

โตเกียวจัดว่าเป็น "**มหานคร**" (ญี่ปุ่น: 都; โรมาจิ: *to*; ทับศัพท์: โทะ) หลังจากที่มีการยุบนครโตเกียวในปี ค.ศ. 1943 โตเกียว-ฟุ (จังหวัดโตเกียว) ได้รับการยกฐานะเป็นโตเกียว-โตะ (มหานครโตเกียว) และเขตของนครโตเกียวเดิมได้รับการยกฐานะเป็นเขตพิเศษ ความหมายของตัวอักษรจีนที่รับมา คือ "เมืองหลวง"

### *ฟุ*

จังหวัดโอซากะและจังหวัดเกียวโตจัดเป็น "**จังหวัดนคร**" (ญี่ปุ่น: 府; โรมาจิ: *fu*; ทับศัพท์: ฟุ) ความหมายของอักษรจีนที่รับมาหมายถึงเขตเมืองหลักที่มีความสำคัญระดับชาติในยุคกลางของจีน หรือหมายถึงเขตการปกครองย่อยของมณฑลในช่วงปลายของจีน

### *โด*

จังหวัดฮกไกโดจัดเป็น "**มณฑล**" (ญี่ปุ่น: 道; โรมาจิ: *dō*; ทับศัพท์: โด) เดิมคำนี้ใช้กับเขตการปกครองของญี่ปุ่นที่ประกอบไปด้วยหลาย ๆ แคว้น ตัวอักษรจีนตัวนี้ยังเป็นตัวอักษรที่ใช้ในประวัติศาสตร์จีนที่หมายถึงมณฑลอีกด้วย

เขตการปกครองระดับกิ่งจังหวัด
----------------------------

เขตการปกครองระดับกิ่งจังหวัดมีเพียงสองประเภท ได้แก่ กิ่งจังหวัด และอำเภอ

### กิ่งจังหวัด

บทความหลัก: กิ่งจังหวัดของญี่ปุ่น
**กิ่งจังหวัด** (ญี่ปุ่น: 支庁; โรมาจิ: *shichō*; ทับศัพท์: ชิโจ) เป็นรูปแบบการปกครองท้องถิ่นประเภทหนึ่งที่มุ่งเน้นประเด็นท้องถิ่นในระดับต่ำกว่าจังหวัด It acts as part of the greater administration of the state and as part of a self-government system.

### อำเภอ

บทความหลัก: อำเภอของญี่ปุ่น
**อำเภอ** (ญี่ปุ่น: 郡; โรมาจิ: *gun*; ทับศัพท์: กุง) เป็นหน่วยการปกครองที่ใช้ในระหว่างปี ค.ศ. 1878 และ 1921 มีฐานะเทียบเท่ากับอำเภอของประเทศจีนหรือเทศมณฑลของสหรัฐ ในคริสต์ทศวรรษ 1920 อำนาจหน้าที่ของอำเภอได้ถูกถ่ายโอนจากสำนักงานของอำเภอไปยังสำนักงานของเมืองและหมู่บ้านที่อยู่ในอำเภอนั้น ชื่อของอำเภอยังคงหลงเหลืออยู่ในการเขียนที่อยู่ทางไปรษณีย์สำหรับเมืองและหมู่บ้าน และบางครั้งก็ใช้อาณาเขตของอำเภอในการแบ่งเขตเลือกตั้ง แต่นอกนั้นไม่ได้มีหน้าที่อย่างเป็นทางการ ความหมายตัวอักษรจีนดั้งเดิมที่รับมาคือ อำเภอ (commandery) ในประวัติศาสตร์ของจีน

เขตการปกครองระดับเทศบาล
-----------------------

เทศบาล 1,742 แห่ง และเขตการปกครองย่อยของเทศบาล 175 แห่ง ในประเทศญี่ปุ่น
บทความหลัก: เทศบาลของประเทศญี่ปุ่น
เขตการปกครองระดับเทศบาลแบ่งออกเป็น 3 ประเภทหลัก ได้แก่ นคร เมือง และหมู่บ้าน อย่างไรก็ตาม ยังสามารถแบ่งประเภทของนครได้อีก นอกจากนี้ เขตพิเศษของโตเกียวก็จัดว่าเป็นเขตการปกครองระดับเทศบาลด้วยเช่นกัน

### นคร

นครในประเทศญี่ปุ่นแบ่งออกเป็น 4 ประเภท เรียงลำดับจากสูงสุดไปหาต่ำสุด ได้แก่ นครแต่งตั้ง นครศูนย์กลาง นครพิเศษ และนครธรรมดา

#### นครแต่งตั้ง

บทความหลัก: นครที่ตั้งขึ้นโดยข้อบัญญัติรัฐบาลญี่ปุ่น
**นครที่แต่งตั้งโดยข้อบัญญัติรัฐบาล** (ญี่ปุ่น: 政令指定都市; โรมาจิ: *seirei shitei toshi*) หรือ **นครแต่งตั้ง** (ญี่ปุ่น: 指定都市; โรมาจิ: *shitei toshi*) หรือ **นครรัฐบัญญัติ** (ญี่ปุ่น: 政令市; โรมาจิ: *seirei shi*) เป็นนครประเภทหนึ่งที่มีประชากรมากกว่า 500,000 คน และได้รับการจัดตั้งตามข้อบัญญัติของคณะรัฐมนตรีญี่ปุ่น ภายใต้มาตรา 252 หมวด 19 ของกฎหมายปกครองตนเองท้องถิ่น นครแต่งตั้งแบ่งการปกครองออกเป็นเขต

#### นครศูนย์กลาง

บทความหลัก: นครศูนย์กลาง
**นครศูนย์กลาง** (ญี่ปุ่น: 中核市; โรมาจิ: *Chūkakushi*) เป็นนครที่มีประชากรมากกว่า 300,000 คน และมีพื้นที่มากกว่า 100 ตารางกิโลเมตร แต่ก็อาจมีข้อยกเว้นพิเศษตามคำสั่งของคณะรัฐมนตรีสำหรับนครที่มีประชากรน้อยกว่า 300,000 คน แต่มากกว่า 200,000 คน นครศูนย์กลางถูกกำหนดขึ้นตามวรรคแรกของมาตรา 252 หมวด 22 ของกฎหมายปกครองตนเองท้องถิ่นของญี่ปุ่น

#### นครพิเศษ

บทความหลัก: นครพิเศษของประเทศญี่ปุ่น
**นครพิเศษ** (ญี่ปุ่น: 特例市; โรมาจิ: *Tokureishi*) เป็นนครที่มีประชากรอย่างน้อย 200,000 คน นครประเภทนี้จัดตั้งขึ้นตามกฎหมายปกครองตนเองท้องถิ่น มาตรา 252 วรรค 26

#### นคร

บทความหลัก: นครของประเทศญี่ปุ่น
**นคร** (ญี่ปุ่น: 市; โรมาจิ: *shi*) เป็นหน่วยการบริหารท้องถิ่นในญี่ปุ่นที่มีประชากรอย่างน้อย 50,000 คน ซึ่งอย่างน้อยร้อยละ 60 ของครัวเรือนต้องตั้งอยู่ในใจกลางพื้นที่เขตเมือง และอย่างน้อยร้อยละ 60 ของครัวเรือนทั้งหมดต้องทำงานในด้านการพาณิชย์ อุตสาหกรรม หรืออาชีพอื่น ๆ ในเมือง นครเป็นเขตการปกครองที่อยู่ในระดับเดียวกันกับเมือง (ญี่ปุ่น: 町; โรมาจิ: *machi*) และหมู่บ้าน (ญี่ปุ่น: 村; โรมาจิ: *mura*) แต่มีข้อแตกต่างเพียงอย่างเดียวก็คือ นครไม่ได้ขึ้นกับอำเภอ (ญี่ปุ่น: 郡; โรมาจิ: *gun*) นครได้รับการกำหนดโดยกฎหมายปกครองตนเองท้องถิ่นปี 1947 เช่นเดียวกับหน่วยการปกครองอื่น ๆ

### เมือง

บทความหลัก: เมืองของประเทศญี่ปุ่น
**เมือง** (ญี่ปุ่น: 町; โรมาจิ: *chō หรือ machi*) เป็นหน่วยการปกครองส่วนท้องถิ่นประเภทหนึ่งในประเทศญี่ปุ่น เมืองเป็นเขตการปกครองที่ขึ้นกับอำเภอ (ญี่ปุ่น: 郡; โรมาจิ: *gun*)

### หมู่บ้าน

บทความหลัก: รายชื่อหมู่บ้านในประเทศญี่ปุ่น
**หมู่บ้าน** (ญี่ปุ่น: 村; โรมาจิ: *mura บางครั้งอ่าน son*) เป็นหน่วยการปกครองส่วนท้องถิ่นประเภทหนึ่งในประเทศญี่ปุ่น ขอบเขตของหมู่บ้านจะมีขนาดใหญ่กว่าขนาดที่แท้จริงของหมู่บ้าน หมู่บ้านเป็นเขตการปกครองที่ขึ้นกับอำเภอ (ญี่ปุ่น: 郡; โรมาจิ: *gun*)

### เขตพิเศษ

บทความหลัก: เขตพิเศษของโตเกียว
**เขตพิเศษ** (ญี่ปุ่น: 特別区; โรมาจิ: *tokubetsu-ku*) เป็นเทศบาลจำนวน 23 แห่งที่รวมกันเป็นศูนย์กลางและส่วนที่มีประชากรมากที่สุดของมหานครโตเกียว ทั้งหมดนี้ เดิมเคยเป็นพื้นที่ของนครโตเกียว ก่อนที่จะถูกยกเลิกในปี ค.ศ. 1943 และกลายเป็นส่วนหนึ่งของมหานครโตเกียว โครงสร้างของเขตพิเศษได้รับการจัดตั้งขึ้นตามกฎหมายปกครองตนเองท้องถิ่น และเป็นลักษณะเฉพาะที่ของมหานครโตเกียว

เขตการปกครองระดับต่ำกว่าเทศบาล
------------------------------

### เขต

บทความหลัก: เขตของประเทศญี่ปุ่น
**เขต** (ญี่ปุ่น: 区; โรมาจิ: *ku*; ทับศัพท์: กุ) เป็นเขตการปกครองย่อยของนครขนาดใหญ่ของญี่ปุ่นที่มีฐานะเป็นนครที่แต่งตั้งโดยข้อบัญญัติรัฐบาล

ประวัติศาสตร์
-------------

แม้ว่าเมื่อเวลาผ่านไปรายละเอียดของการปกครองท้องถิ่นจะเปลี่ยนแปลงไปอย่างมาก แต่เค้าโครงพื้นฐานของระบบการปกครองสองระดับในปัจจุบันนับตั้งแต่การยกเลิกระบบแคว้นโดยรัฐบาลเมจิในปี ค.ศ. 1871 ยังคงคล้ายคลึงกัน ก่อนการยกเลิกระบบแคว้นศักดินาหรือระบบฮัง ญี่ปุ่นได้แบ่งการปกครองออกเป็น **แคว้น** (ญี่ปุ่น: 国; โรมาจิ: *kuni*) จากนั้นแบ่งออกเป็น **อำเภอ** (ญี่ปุ่น: 郡; โรมาจิ: *gun*) และ **หมู่บ้าน** (ญี่ปุ่น: 里/郷; โรมาจิ: *sato*) ในระดับล่างสุด

ลำดับชั้น
---------

| ระดับจังหวัด | *ระดับกิ่งจังหวัด* | ระดับเทศบาล | *ระดับต่ำกว่าเทศบาล* |
| --- | --- | --- | --- |
| จังหวัด(ยกเว้น มหานครโตเกียว) | กิ่งจังหวัด | "นครแต่งตั้ง" | เขต |
|   |
| อำเภอ | เมืองหมู่บ้าน | *ไม่มี* |
| กิ่งจังหวัด | อำเภอ |
|   | "นครศูนย์กลาง""นครพิเศษ"นคร |
|   |
| มหานคร | นครเขตพิเศษ |
| อำเภอกิ่งจังหวัด | เมืองหมู่บ้าน |

| ระดับ | ประเภท | คันจิ | โรมาจิ | จำนวน |  |
| --- | --- | --- | --- | --- | --- |
| ระดับจังหวัด | มหานครโตเกียว | 都 | *to* | 1 | โตเกียว (東京都 *Tōkyō-to*) |
| "มณฑล" | 道 | *dō* | 1 | จังหวัดฮกไกโด (北海道 *Hokkaidō*) |
| "จังหวัดเขตเมือง" | 府 | *fu* | 2 | จังหวัดเกียวโต (京都府 *Kyōto-fu*) และจังหวัดโอซากะ (大阪府 *Ōsaka-fu*) |
| จังหวัด | 県 | *ken* | 43 | จังหวัดที่เหลือ ยกเว้นโตเกียว ฮกไกโด เกียวโต และโอซากะ |
|   | กิ่งจังหวัด | กิ่งจังหวัด | 支庁 | *shichō* | 158 |  |
| อำเภอ | 郡 | *gun* | 374 |  |
|  |
| เทศบาล | "นครแต่งตั้ง" | 政令指定都市 | *seirei shitei toshi* | 20 |  |
| "นครศูนย์กลาง" | 中核市 | *chūkaku-shi* | 42 |  |
| "นครพิเศษ" | 特例市 | *tokurei-shi* | 40 |  |
| นคร | 市 | *shi* | 688 |  |
| เมือง | 町 | *chō* หรือ *machi* | 746 |  |
| หมู่บ้าน | 村 | *mura* หรือ *son* | 183 |  |
| เขตพิเศษ | 区 (特別区) | *ku* (*tokubetsu-ku*) | 23 | เขตพิเศษของโตเกียว (東京都区部 *Tōkyō-to kubu*), 23 เขตของโตเกียว (東京23区 *Tōkyō nijūsan-ku*) |
|   | ต่ำกว่าเทศบาล | เขต | 区 (行政区) | *ku* (*gyōsei-ku*) | 175 |  |

จำนวนเขตการปกครองแบ่งตามจังหวัด
-------------------------------

| ISO | จังหวัด | คันจิ | ภูมิภาค | นครทุกประเภท (เขตพิเศษแสดงในวงเล็บ) | เขต | อำเภอ | เมือง | หมู่บ้าน |
| --- | --- | --- | --- | --- | --- | --- | --- | --- |
| JP-23 |  จังหวัดไอจิ | 愛知県 | ชูบุ | 38 | 16 | 7 | 14 | 2 |
| JP-05 |  จังหวัดอากิตะ | 秋田県 | โทโฮกุ | 13 |  | 6 | 9 | 3 |
| JP-02 |  จังหวัดอาโอโมริ | 青森県 | โทโฮกุ | 10 |  | 8 | 22 | 8 |
| JP-12 |  จังหวัดชิบะ | 千葉県 | คันโต | 37 | 6 | 6 | 16 | 1 |
| JP-38 |  จังหวัดเอฮิเมะ | 愛媛県 | ชิโกกุ | 11 |  | 7 | 9 |  |
| JP-18 |  จังหวัดฟูกูอิ | 福井県 | ชูบุ | 9 |  | 7 | 17 |  |
| JP-40 |  จังหวัดฟูกูโอกะ | 福岡県 | คีวชู | 28 | 14 | 12 | 30 | 2 |
| JP-07 |  จังหวัดฟูกูชิมะ | 福島県 | โทโฮกุ | 13 |  | 13 | 31 | 15 |
| JP-21 |  จังหวัดกิฟุ | 岐阜県 | ชูบุ | 21 |  | 9 | 19 | 2 |
| JP-10 |  จังหวัดกุมมะ | 群馬県 | คันโต | 12 |  | 7 | 15 | 8 |
| JP-34 |  จังหวัดฮิโรชิมะ | 広島県 | ชูโงกุ | 14 | 8 | 5 | 9 |  |
| JP-01 |  จังหวัดฮกไกโด | 北海道 | ฮกไกโด | 35 | 10 | 66 | 129 | 15 |
| JP-28 |  จังหวัดเฮียวโงะ | 兵庫県 | คันไซ | 29 | 9 | 8 | 12 |  |
| JP-08 |  จังหวัดอิบารากิ | 茨城県 | คันโต | 32 |  | 7 | 10 | 2 |
| JP-17 |  จังหวัดอิชิกาวะ | 石川県 | ชูบุ | 11 |  | 5 | 8 |  |
| JP-03 |  จังหวัดอิวาเตะ | 岩手県 | โทโฮกุ | 14 |  | 10 | 15 | 4 |
| JP-37 |  จังหวัดคางาวะ | 香川県 | ชิโกกุ | 8 |  | 5 | 9 |  |
| JP-46 |  จังหวัดคาโงชิมะ | 鹿児島県 | คีวชู | 19 |  | 8 | 20 | 4 |
| JP-14 |  จังหวัดคานางาวะ | 神奈川県 | คันโต | 19 | 28 | 6 | 13 | 1 |
| JP-39 |  จังหวัดโคจิ | 高知県 | ชิโกกุ | 11 |  | 6 | 17 | 6 |
| JP-43 |  จังหวัดคูมาโมโตะ | 熊本県 | คีวชู | 14 | 5 | 9 | 23 | 8 |
| JP-26 |  จังหวัดเกียวโต | 京都府 | คันไซ | 15 | 11 | 6 | 10 | 1 |
| JP-24 |  จังหวัดมิเอะ | 三重県 | คันไซ | 14 |  | 7 | 15 |  |
| JP-04 |  จังหวัดมิยางิ | 宮城県 | โทโฮกุ | 13 | 5 | 10 | 21 | 1 |
| JP-45 |  จังหวัดมิยาซากิ | 宮崎県 | คีวชู | 9 |  | 6 | 14 | 3 |
| JP-20 |  จังหวัดนางาโนะ | 長野県 | ชูบุ | 19 |  | 14 | 23 | 35 |
| JP-42 |  จังหวัดนางาซากิ | 長崎県 | คีวชู | 13 |  | 4 | 8 |  |
| JP-29 |  จังหวัดนาระ | 奈良県 | คันไซ | 12 |  | 7 | 15 | 12 |
| JP-15 |  จังหวัดนีงาตะ | 新潟県 | ชูบุ | 20 | 8 | 9 | 6 | 4 |
| JP-44 |  จังหวัดโออิตะ | 大分県 | คีวชู | 14 |  | 3 | 3 | 1 |
| JP-33 |  จังหวัดโอกายามะ | 岡山県 | ชูโงกุ | 15 | 4 | 10 | 10 | 2 |
| JP-47 |  จังหวัดโอกินาวะ | 沖縄県 | คีวชู | 11 |  | 5 | 11 | 19 |
| JP-27 |  จังหวัดโอซากะ | 大阪府 | คันไซ | 33 | 31 | 5 | 9 | 1 |
| JP-41 |  จังหวัดซางะ | 佐賀県 | คีวชู | 10 |  | 6 | 10 |  |
| JP-11 |  จังหวัดไซตามะ | 埼玉県 | คันโต | 40 | 10 | 8 | 22 | 1 |
| JP-25 |  จังหวัดชิงะ | 滋賀県 | คันไซ | 13 |  | 3 | 6 |  |
| JP-32 |  จังหวัดชิมาเนะ | 島根県 | ชูโงกุ | 8 |  | 5 | 10 | 1 |
| JP-22 |  จังหวัดชิซูโอกะ | 静岡県 | ชูบุ | 23 | 10 | 5 | 12 |  |
| JP-09 |  จังหวัดโทจิงิ | 栃木県 | คันโต | 14 |  | 5 | 12 |  |
| JP-36 |  จังหวัดโทกูชิมะ | 徳島県 | ชิโกกุ | 8 |  | 8 | 15 | 1 |
| JP-13 |  โตเกียว | 東京都 | คันโต | 26 (23) |  | 1 | 5 | 8 |
| JP-31 |  จังหวัดทตโตริ | 鳥取県 | ชูโงกุ | 4 |  | 5 | 14 | 1 |
| JP-16 |  จังหวัดโทยามะ | 富山県 | ชูบุ | 10 |  | 2 | 4 | 1 |
| JP-30 |  จังหวัดวากายามะ | 和歌山県 | คันไซ | 9 |  | 6 | 20 | 1 |
| JP-06 |  จังหวัดยามางาตะ | 山形県 | โทโฮกุ | 13 |  | 8 | 19 | 3 |
| JP-35 |  จังหวัดยามางูจิ | 山口県 | ชูโงกุ | 13 |  | 4 | 6 |  |
| JP-19 |  จังหวัดยามานาชิ | 山梨県 | ชูบุ | 13 |  | 5 | 8 | 6 |

อ้างอิง
-------

1. ↑  Imperial Japanese Commission to the Louisiana Purchase Exposition. (1903). *Japan in the beginning of the 20th century*, p. 80.
2. ↑  "日本財団図書館（電子図書館）Revised Local Autonomy Law". *nippon.zaidan.info*.
3. ↑  "Statistical Handbook of Japan 2008" by Statistics Bureau, Japan เก็บถาวร 7 กุมภาพันธ์ 2013 ที่ เวย์แบ็กแมชชีน Chapter 17: Government System (Retrieved on 4 July 2009)
4. ↑  ไม่รวม 6 หมู่บ้านในพื้นที่ข้อพิพาทหมู่เกาะคูริล

| * ด
* ค
* ก
ญี่ปุ่น บทความเกี่ยวกับประเทศญี่ปุ่น |
| --- |
| ประวัติศาสตร์ | 
* ก่อนประวัติศาสตร์
	+ ยุคหินญี่ปุ่น
* ยุคโบราณ
	+ ยุคโจมง
	+ ยุคยาโยอิ
	+ ยุคโคฟุง
* ยุคคลาสสิก
	+ ยุคอาซูกะ
	+ ยุคนาระ
	+ ยุคเฮอัง
* ยุคเจ้าขุนมูลนาย
	+ ยุคคามากูระ
	+ ยุคมูโรมาจิ
	+ ยุคอาซูจิ–โมโมยามะ
	+ ยุคเอโดะ
* ยุคใหม่
	+ บากูมัตสึ
	+ จักรวรรดิญี่ปุ่น
		- ยุคเมจิ
		- ยุคไทโช
		- ยุคโชวะ
	+ การยึดครองญี่ปุ่น
	+ หลังการยึดครอง
		- ยุคเฮเซ
		- ยุคเรวะ

 |  |
| ภูมิศาสตร์ | 

|  |
| --- |
| 
* สิ่งแวดล้อม
* ภูมิภาค
* เขตมหานคร
* เขตการปกครอง
	+ จังหวัด
	+ อำเภอ
	+ นคร
	+ เมือง
	+ หมู่บ้าน
* ที่อยู่
* เกาะ
* ทะเลสาบ
* แม่น้ำ
* มรดกโลก

 |

 |
| การเมือง | 

|  |
| --- |
| 
* จักรพรรดิ (รายพระนาม)
* ราชวงศ์
* นายกรัฐมนตรี (รายนาม)
* คณะรัฐมนตรี
* กระทรวง
* สภานิติบัญญัติแห่งชาติ
* เลือกตั้ง
* พรรค
* ตุลาการ
* นโยบายการคลัง
* นโยบายการต่างประเทศ
* ความสัมพันธ์ระหว่างประเทศ
* สิทธิมนุษยชน
* กลาโหม (อากาศ
* ภาคพื้นดิน
* ภาคพื้นสมุทร)

 |

 |
| เศรษฐกิจ | 

|  |
| --- |
| 
* ขั้นปฐมภูมิ
* การผลิต
* แรงงาน
* การสื่อสาร
* คมนาคม
* เงินเยน
* ธนาคาร
* พลังงานแสงอาทิตย์
* การจัดอันดับนานาชาติ

 |

 |
| สังคม | 

|  |
| --- |
| 
* สุนทรียศาสตร์
* ประชากร
* ลูกจ้างสตรี
* อาชญากรรม
* การศึกษา
* มารยาท
* การพนัน
* อาคารสงเคราะห์
* ภาษา
* มาตราชั่งตวงวัด
* กฎหมาย
* ตำนาน
* ชื่อ
* ศาสนา
* บุหรี่
* กีฬา
* เพศ
* สตรี

 |
| วัฒนธรรม | 
* การ์ตูนญี่ปุ่น (อะนิเมะ / มังงะ)
* สถาปัตยกรรม
* ศิลปะ
* บอนไซ
* ภาพยนตร์
* อาหาร
* เทศกาล
* คติชน
* นิทาน
* สวน
* เกชะ
* เกม
* อิเกะบะนะ
* ความน่ารักในวัฒนธรรม
* วรรณกรรม
* ศิลปะการต่อสู้
* ดนตรี
* อนเซ็ง / เซนโต
* พิธีชงชา
* โทรทัศน์
* ละคร

 |

 |
| 
* หมวดหมู่ หมวดหมู่
* สถานีย่อย สถานีย่อย
* หน้าโครงการวิกิ โครงการวิกิ

 |

| * ด
* ค
* ก
เขตการปกครองของเอเชีย |
| --- |
| รัฐเอกราช | 
* กัมพูชา
* กาตาร์
* เกาหลีใต้
* เกาหลีเหนือ
* คาซัคสถาน
* คีร์กีซสถาน
* คูเวต
* ญี่ปุ่น
* จอร์เจีย
* จอร์แดน
* จีน
* ซาอุดิอาระเบีย
* ซีเรีย
* ไซปรัส
* ติมอร์-เลสเต
* ตุรกี
* เติร์กเมนิสถาน
* ทาจิกิสถาน
* ไทย
* เนปาล
* บรูไนดารุสซาลาม
* บังกลาเทศ
* บาห์เรน
* ปากีสถาน
* พม่า
* ฟิลิปปินส์
* ภูฏาน
* มองโกเลีย
* มัลดีฟส์
* มาเลเซีย
* เยเมน
* รัสเซีย
* ลาว
* เลบานอน
* เวียดนาม
* ศรีลังกา
* สหรัฐอาหรับเอมิเรตส์
* สิงคโปร์
* อัฟกานิสถาน
* อาร์มีเนีย
* อาเซอร์ไบจาน
* อินโดนีเซีย
* อินเดีย
* อิรัก
* อิสราเอล
* อิหร่าน
* อียิปต์
* อุซเบกิสถาน
* โอมาน

 |
| รัฐที่ได้รับการรับรองอย่างไม่สมบูรณ์ | 
* เซาท์ออสซีเชีย
* ไซปรัสเหนือ
* ไต้หวัน
* ปาเลสไตน์
* อับคาเซีย

 |
| เขตบริหารพิเศษและเขตสังกัด | 
* เกาะคริสต์มาส
* บริติชอินเดียนโอเชียนเทร์ริทอรี
* มาเก๊า
* หมู่เกาะโคโคส (คีลิง)
* ฮ่องกง

 |